

**OBRAZLOŽENJE UZ IZVRŠENJE FINANCIJSKOG PLANA ZA RAZDOBLJE**

**01.01.2024. DO 30.06.2024.**

**-OPĆI DIO-**

PRIHODI I PRIMICI

Ukupno planirani prihodi poslovanja za 2024. godinu iznose 1.905.995 eura, izvršenje za razdoblje 1. siječnja do 30. lipnja 2024. godine iznosi 816.439 eura, odnosno 43% godišnjeg financijskog plana. Fakultet kao proračunski korisnik osigurava sredstva za aktivnost A621003 Redovna djelatnost Sveučilišta J.J. Strossmayera u Osijeku kroz Državni proračun a to su plaće i materijalna prava zaposlenika sukladno dodijeljenim limitima Ministarstva znanosti i obrazovanja, odnosno Sveučilišta J.J. Strossmayera u Osijeku. Planirani iznos sredstava za 2024. godinu iznosi 1.635.821 eura, a izvršenje u polugodišnjem razdoblju 2024. godine iznosi 629.503 eura, odnosno 38% planiranih prihoda. Izvor 31- vlastiti prihodi koje fakultet ostvaruje od programa cjeloživotnog učenja u 2024. godini planirano je u iznosu 6.440 eura. Izvor 43 – namjenski prihodi koje fakultet ostvaruje od školarina, troškova upisa te dodatnih provjera motoričkih sposobnosti, u 2024. godini planirani su u iznosu 146.079 eura a izvršenje za polugodišnje razdoblje iznosi 72.951 eura, 50% planiranih prihoda. Najveći iznos prihoda na ovom izvoru ostvarujemo na upisima u novu kalendarsku godinu u mjesecu srpnju. Izvor – 52 prihodi s ovog izvora se planiraju samo ako postoji pisana obavijest koliko će sredstava određeni uplatitelj uplatiti u planiranom razdoblju. Ukoliko sredstva nisu planirana, prihodi se mogu trošiti do visine uplaćenih sredstava. Ovom izvoru financiranja pripada Erasmus mobilnost zaposlenika koji se ne planira ali se sredstva utroše do visine primljenih sredstava za polugodišnje razdoblje 2024. iznose 1.928 eura.

RASHODI I IZDACI

Planirani rashodi poslovanja u 2024. godini iznose 1.888.445 eura, izvršenje za razdoblje 1. siječnja do 30. lipnja 2024. godine iznosi 807.999 eura, odnosno 43% godišnjeg financijskog plana. Najveći dio rashoda fakulteta odnosi se na plaće i materijalna prava zaposlenika iz izvora 11 Opći prihodi i primici koji su planirana za 2024. u iznosu 1.635.821 eura, izvršenje za razdoblje 1. siječnja do 30. lipnja 2024. iznosi 629.503 eura, što čini 38% planiranih rashoda na toj aktivnosti. Iz aktivnosti programskog financiranja javnih visokih učilišta isplaćuje se naknada vanjskih suradnika koji sudjeluju u izvođenju nastave te je planirano pokriće troškova za znanstveno istraživački rad zaposlenih i pokriće troškova redovitog poslovanja fakulteta, režija te nabava opreme kako bi se redovito odvijao nastavni proces. Planirani iznos rashoda za 2024. godinu iznosi 117.181 eura, a izvršenje za polugodišnje razdoblje 2024. godine iznosi 82.609 eura, što čini 70% ukupno planiranih rashoda na toj aktivnosti. Redovna djelatnost Sveučilišta u Osijeku - Planirani rashodi na izvoru 31 – vlastiti prihodi za 2024. godinu iznose 6.440 eura, u razdoblju 1.siječnja do 30. lipnja 2024. godine isplaćeni su troškovi izvođenja nastave programa cjeloživotnog učenja koja je realizirana u 2023. godini. u iznosu 5.852 eura. Planirani iznos rashoda na izvoru 43 – namjenski prihodi za 2024. godinu iznose 128.528 eura, izvršenje za razdoblje 1. siječnja do 30. lipnja 2024. iznosi 87.766 eura odnosno 68% planiranih rashoda na tom izvoru financiranja. Najveći iznos prihoda na ovom izvoru ostvarujemo na upisima u novu kalendarsku godinu u mjesecu srpnju. Iz ovog izvora pokrivaju se materijalni rashodi kao što su režijski troškovi, troškovi uredskog poslovanja, troškovi stručnog usavršavanja zaposlenika, troškovi službenog putovanja i reprezentacije, te ostali materijalni troškovi fakulteta. Izvor 52 – Eu projekti Sveučilišta odnosi se na mobilnost djelatnika kroz Erasmus projekte. Sredstva iz tog izvora se planiraju samo ako postoji pisana obavijest o uplati sredstava uplatitelja. Ukoliko sredstva nisu planirana prihodi se mogu trošiti do visine uplaćenih sredstava, za polugodišnje razdoblje 2024. godine iznosi 1.928 eura.

PRIJENOS SREDSTAVA IZ PRETHODNE U SLJEDEĆU GODINU

Fakultet je u prethodnim proračunskim godinama ostvarivao višak prihoda poslovanja u najvećem dijelu od školarina za prijediplomske i diplomske studije. Ostvareni višak prihoda u 2023. godini iznosio je 100.644,93 eura. Odnosi se uglavnom na prihode iz prošlih proračunskih godina s izvora 43 prihod od školarina prijediplomskog i diplomskog studija. Preneseni višak s izvora 31 u iznosu 6.382 eura utrošen je za pokriće troškova izvođenja programa cjeloživotnog učenja.